laion/Wikipedia-Exotic huggingface dataset:
איש קטן, מה עכשיו?

איש קטן, מה עכשיו? (בגרמנית: ?Kleiner Mann, was nun) הוא רומן מאת הסופר הגרמני הנס פאלאדה שיצא לאור בשנת 1932 – שנה לפני עלייתו של אדולף היטלר לשלטון. הספר זכה להצלחה מיידית בגרמניה, ונחשב בעיני רבים כפריצת דרך של פאלאדה כסופר. רואה־החשבון יוהנס פִּינֶבֶּרְג וחברתו, אשת המכירות אמה "לֶמְשֶׁן" מורשל, מתחתנים כשהם מגלים שהיא כבר בחודש השני להריונה. לא עובר הרבה זמן עד שפינברג מפוטר מעבודתו ובעקבות כך גם חייב למצוא עבודה חדשה בעיצומו של המשבר הכלכלי שפקד את גרמניה בסוף שנות השלושים. אמו השנואה של פינברג, מיה, מארחת במועדון לילה מברלין, עוזרת לזוג בכך שהיא מוצאת לבנה עבודה כאיש מכירות בחנות כלבו בעיר ששמה "מנדלס". למרות זאת, פינברג נתון תחת לחץ רב משום שמעסיקו, שפנפוס, מציב מכסה חודשית שעל כול אנשי המכירות להגיע אליה, שכן אם לא הם יפוטרו. הדבר מוביל לתחרות קשה בין עמיתיו לעבודה. כשבנם הורסט, שאותו הם מכנים בכינוי החיבה "שרימפ", נולד, הכסף שוב הופך לנדיר, שכן תשלומי ביטוח הבריאות שלהם מתעכבים. כעבור שנה, יכולותיו של פינברג לעבוד בחנות מתמעטות. כתוצאה מאיחורים חוזרים ונשנים, הוא גם מאחר בהשלמת המכסה החודשית שלו. הוא מתחנן בפני שחקן הקולנוע פרנץ שלוטר, שמגיע במקרה לחנות, שיקנה ממנו משהו. השחקן מסרב לעשות כך, ומתלונן למנהל על התנהגותו של פינברג, מה שגרם לפיטוריו המיידיים של פינברג. בנובמבר 1932, המשפחה הקטנה עוברת באופן לא חוקי לבית הקיץ של עמיתו לשעבר של פינברג שנמצא כ־40 ק"מ ממזרח לברלין. למרות שפינברג מובטל כבר 14 חודשים, אשתו אוסרת עליו לגנוב פחם. במקום זאת, היא מטליאה גרביים ותופרת שמלות כדי להרוויח קצת כסף. אחד ממסעותיו של פינברג לברלין מסתיים בכישלון חרוץ, שכן הוא גורש מפרידריכשטראסה על ידי המשטרה עקב המראה הלא מטופח שלו. הזוג מבין שהאהבה הטובה והישנה היא כל מה שמשנה. פאלאדה מוסר בספרו תיאור מפורט של תנאי המחיה של עובדי מקצועות הצווארון הלבן בגרמניה שלפני עליית הנאצים לשלטון. הוא גם מציג את תפקידיהם של איגודים מקצועיים, של מוסדות ממשלתיים ושל בזיזה וגנבה בשוק העבודה. עסקים מוצגים כמסכסכים בין שני בני אותו המעמד וככאלה שחושפים את הצד הגרוע יותר של כל אדם. הספר תורגם לעברית בידי צבי ארד ויצא לאור בשנת 1987 בשם "איש קטן, לאן?" בהוצאת זמורה-ביתן. בשנת 2013 תורגם מחדש בידי יוסיפיה סימון ויצא לאור בשם "איש קטן, מה עכשיו?" בהוצאת ידיעות ספרים. מחזה המבוסס על הספר תורגם בידי דורי פרנס, והועלה בשנת 2013 בתיאטרון הקאמרי בבימויו של איתי טיראן. מדיה וקבצים בנושא איש קטן, מה עכשיו? בוויקישיתוף הספר "איש קטן, מה עכשיו?", באתר "סימניה" הספר "איש קטן, לאן?", באתר "סימניה" מרט פרחומובסקי‏, לבד בפסגה: על "איש קטן, לאן?" של הנס פאלאדה, באתר וואלה, 10 בינואר 2011 מאשה צור-גלוזמן, אנשים קטנים, צל ענקי: על "איש קטן, לאן?", באתר הארץ, 28 בדצמבר 2011 איש קטן, לאן?, באתר "טקסט" איש קטן, מה עכשיו? באתר ידיעות ספרים איש קטן, מה עכשיו?, באתר "עברית" מרב יודילוביץ', "איש קטן מה עכשיו": איש קטן, הישג גדול, באתר ynet, 12 במרץ 2013 יאשה קריגר, עכבר העיר אונליין, "איש קטן, מה עכשיו": הצגה שאינה נחה לרגע, באתר הארץ, 11 במרץ 2013
בשארי

בשארי (לפעמים גם: "בושארי") הוא שם משפחה יהודי תימני שפירושו "בנו של בשאר". האם התכוונתם ל... מרדכי בשארי – פיזיקאי ישראלי והמדען הראשי במשרד התקשורת יגאל בשן – זמר ישראלי. נולד בשם יגאל בשארי גילה בשארי – זמרת ישראלית אמיר בשארי – לוחם שריון, בעל עיטור העוז במלחמת יום הכיפורים, (אמיר בשארי, באתר הגבורה) ראו גם בשרי
ירחוניים

ירחוניים (שם מדעי: Lampridae) היא משפחת דגי גרם גדולים מסדרת הלמפיריים השוכנים באוקיינוס הפתוח. בעבר הייתה משפחה נכחדת שדמתה להם - Turkmenidae. הירחוניים הם דגים גדולים המזכירים במראם את דג השמש אך קטנים יותר ובעלי צבעים ראוותניים יותר. הירחוניים מגיעים בשיא גודלם לאורך שני מטר ולמשקל 270 ק"ג. הם בעלי גוף עגלגל בצבע כחול בהיר עם שוליים אדומים ושפתיים אדומות וקטנות. הירחוניים יכולים לחמם את טמפרטורת גופם וכך להימצא גם במים קרים ולהדרים עד לאוקיינוס הדרומי. הם נפוצים יותר במים טרופיים אך נוטים להימצא בעומק הים שם הם מחפשים דיונונים, פלנקטון וקריל אותם הם שואבים עם פיותיהם הגדולים. בעבר משפחה זו כללה רק 2 מינים, אך לאחרונה הוחלט להוסיף עליהם עוד 4 מינים הנבדלים במבנה צבעיהם וצורתם: סוג ירחוני (Lampris) מין Lampris australensis מין ירחוני מלכותי (Lampris guttatus) מין ירחוני דרומי (Lampris immaculatus) מין Lampris incognitus מין Lampris lauta מין Lampris megalopsis מין Lampris zatima - נכחד סוג מגלמפריס (Megalampris') - נכחד מדיה וקבצים בנושא ירחוניים בוויקישיתוף ירחוניים, באתר ITIS (באנגלית) ירחוניים, באתר NCBI (באנגלית) ירחוניים, באתר Animal Diversity Web (באנגלית) ירחוניים, באתר GBIF (באנגלית) animal/moonfish-fish-Carangidae-and-Menidae-families ירחוניים, באתר אנציקלופדיה בריטניקה (באנגלית)
דיונוניים

דְּיוֹנוּניים (שם מדעי: Sepiidae) היא משפחה מסדרת הדיונונים בה מרבית המינים. הגדול בבני המשפחה הוא דיונון אוסטרלי (Sepia apama) שאורך גופו עד 50 ס"מ ומשקלו 10 ק"ג. הדיונוניים הם בעלי ראש גדול עם עיניים גדולות המותאמות לראיית לילה, גוף עגלגל בעל גלימה בעלת שוליים עולים העוזרים לדיונון לשחות. בקצה הראש ישנן 8 זרועות ועוד 2 זרועות ציד ארוכות התופסות את הטרף. הדיונוניים מומחים בהסוואה ויכולים לשנות במהירות את צבעם ואפילו את מרקם העור שלהם. ההסוואה עוזרת להם להתקרב לטרף וגם להסתתר מטורפים. אם ההסוואה לא עוזרת הם יימלטו ויפרישו נוזל הדומה לדיו שנתן להם את שמם. בנוסף הם מחליפים צבעים כדי למשוך נקבות או להזהיר יריבים וכדומה. הדיונוניים ניזונים מסרטנים קצרי בטן ומדגים קטנים. הם תופסים את הטרף עם 2 הזרועות הגדולות ומעבירים אותו לעבר המקור המכיל ארס שנמצא בין הזרועות. חלקם יכולים להלך על קרקעית הים במקום לשחות. משפחה דיונוניים (Sepiidae) סוג דיונון (Sepia) - בו דיונון אוסטרלי, דיונון רחב-זרוע ודיונון הרוקחים סוג Metasepia סוג Sepiella מדיה וקבצים בנושא דיונוניים בוויקישיתוף דיונוניים, באתר ITIS (באנגלית) דיונוניים, באתר NCBI (באנגלית) דיונוניים, באתר Animal Diversity Web (באנגלית) דיונוניים, באתר האנציקלופדיה של החיים (באנגלית) דיונוניים, באתר GBIF (באנגלית)
Silhouette in Red

Silhouette in Red (בעברית: צללית באדום) הוא אלבום האולפן העשירי של הזמרת הולשית בוני טיילר. האלבום יצא לאור ב-11 באוקטובר 1993, כשנה לאחר צאת אלבום האולפן התשיעי שלה, "Angel Heart". האלבום זכה להצלחה בינונית ברחבי העולם כאשר הצליח למכור למעלה מ-50,000 עותקים בנורווגיה, ועותקים רבים אחרים במדינות אחרות, ובנוסף הצליח בשיאו להגיע למקום השישי במצעד הנורווגי אך לא הצליח להעפיל לחמישייה הפותחת. Allmusic, נתנו לאלבום דירוג של ארבעה כוכבי זהב. מן האלבום יצאו ארבעה סינגלים אשר לא זכו להצלחה גדולה ברחבי העולם פרט לסינגל השלישי הנקרא, "You Are So Beautiful" אשר זכה להצלחה רבה ברחבי העולם והצליח להיכנס למצעדים רבים ולמכור כמויות עותקים רבות. שנה לאחר שטיילר הוציאה את אלבומה התשיעי, "Angel Heart" הוכרז שהיא עומדת להוציא אלבום נוסף אשר יצא לאור ב-11 באוקטובר 1993, וכך היה. את האלבום הפיקו אנשים רבים כגון; דיטר בוהלן, ג'ין קפל, פול הופקינס, לי מוריס, לואיס רודריגז, ארג'יי סקוט, וטף ויליאמס. האלבום הוא האלבום האחרון של טיילר שיצא תחת חסותם של חברת התקליטים הנקראת "Hansa". בעטיפת האלבום ניתן לראות את טיילר כאשר מאחוריה יש רקע של צללים בצבע אדום כשם אלבומה של הזמרת, בעוד היא בעצמה לובשת חולצה אדומה עם מעיל שחור. האלבום הצליח להיכנס לחמישה מצעדים שונים, ואף להגיע למקום ה-6 במצעד הנורווגי. מידע על האלבום Silhouette in Red באתר MusicBrainz מידע על האלבום Silhouette in Red באתר AllMusic האלבום Silhouette in Red באתר Discogs https://web.archive.org/
דיונון הרוקחים

דְּיוֹנוּן רוֹקְחִים או דיונון מצוי (שם מדעי: Sepia officinalis, שם עממי: common cuttlefish) הוא מין ממשפחת הדיונוניים שבסדרת הדיונונים המצוי באוקיינוס האטלנטי עד לחופי דרום אפריקה, הים התיכון, הים הצפוני, הים השחור. הוא מצוי עד לעומק 200 מטר אך בעונת הרבייה עולה למים רדודים. אורכו של הדיונון הזה 49 ס"מ ומשקלו 4 ק"ג, הוא נחשב לאחד מהגדולים בבני הסדרה, אך קטן מהמין דיונון אוסטרלי. הדיונון מחליף צבעים לפי צורכי ההסוואה ולפי רגשותיו. בעתות זעם הוא משחיר ומאדים ובעתות רגיעה הצבע נהיה בהיר יותר. הדיונון משתמש בהסוואה הן כדי לתפוס טרף קטן כמו סרטנים ודגים קטנים והן כדי להימלט מטורפיו כמו חכאיים, מורנות, דגי חרב ולווייתנים. אם ההסוואה לא עוזרת הוא יימלט בעזרת סילון ויפריש חומר דמוי דיו המעוור את טורפיו או מבלבל אותם. דיונון זה מצוי גם בחופי ישראל ולדעת האדמו"ר מראדזין ממנו הפיקו את ציצית התכלת. אמנם על פי ראיות רבות, הן מבחינת המציאות הפיזית והן מבחינת הסימנים ההלכתיים, חוקרים שונים אומרים ששיטה זה אינה נכונה, ולשיטתם כנראה התכלת הופקה מהארגמון קהה-הקוצים. חידוש מצוות התכלת מדיה וקבצים בנושא דיונון הרוקחים בוויקישיתוף דיונון הרוקחים, באתר ITIS (באנגלית) דיונון הרוקחים, באתר NCBI (באנגלית) דיונון הרוקחים, באתר Animal Diversity Web (באנגלית) דיונון הרוקחים, באתר האנציקלופדיה של החיים (באנגלית) דיונון הרוקחים, באתר GBIF (באנגלית) דיונון הרוקחים באתר הרשימה האדומה של IUCN מילון בעלי חיים: רכיכות (תשס"ד), 2003. האקדמיה ללשון העברית נירה קרמון, "תעשיית הארגמן העת העתיקה באגן המזרחי של הים התיכון", עבודת גמר לקבלת תואר מוסמך, אוניברסיטת חיפה, 1986, עמ' 72; Ziderman, I.," "BA" Guide to Artifacts: Seashells and Ancient Purple Dying", The Biblical Archaeologist, Vol. 53, No. 2 (Jun., 1990), p. 99; Karmon, N., Spanier, E., "Archaeological Evidence of the Purple Dye Industry From Israel" in The Royal Purple and the Biblical Blue: Argaman and Tekhelet,Spanier, E., M. Ron (Eds.), Jerusalem, 1987, p. 147. Ziderman, I., " "BA" Guide to Artifacts: Seashells and Ancient Purple Dying", The Biblical Archaeologist, Vol. 53, No. 2 (Jun., 1990), p. 100. McGovern, P.E., Michael, R.H., "Royal Purple Dye: The Chemical Reconstruction of the Ancient Mediterranean Industry", American Chemical Society, Vol. 23, No. 5 (1990), p. 156.
גדול-עין אטלנטי

גדול-עין אטלנטי (שם מדעי: Megalops atlanticus) הוא מין של דג גרם מסדרת הטרפוניים המצוי בחופי ימים, לגונות וגדות נהר סביב האוקיינוס האטלנטי ובאזור תעלת פנמה גם באוקיינוס השקט. זהו דג גדול מאוד שיכול להגיע לאורך 2.5 מ' ולמשקל 161 ק"ג והוא טורף רעבתן היכול לצוד מגוון מינים קטנים יותר. הוא בעל שלפוחית אוויר גדולה, ראש עבה עם לסתות מודגשות בעלות שיניים חדות מאוד, סנפירים חדים בעיקר סביב הזנב וזנב גדול וישר. הקשקשים גדולים וצבעם אפור כסוף-כחול. כפי ששמו מרמז העיניים גדולות ונמצאות בקצה הראש ליד הלסתות. דג זה נודד בקבוצות קטנות ברחבי האוקיינוס האטלנטי מנובה סקוטיה בצפון עד לחופי ארגנטינה בדרום, אך מצוי בעיקר באזורים הטרופיים. הוא מחפש להקות דגים קטנים, קיפוניים, ספרוסיים ומגוון גם בדיונונים וסרטנים. לדג זה מעט מאוד טורפים עקב גודלו ותוקפנותו. הוא נידוג על ידי אנשים הן למאכל והן לספורט ימי. מדיה וקבצים בנושא גדול-עין אטלנטי בוויקישיתוף גדול-עין אטלנטי, באתר ITIS (באנגלית) גדול-עין אטלנטי, באתר NCBI (באנגלית) גדול-עין אטלנטי, באתר Animal Diversity Web (באנגלית) גדול-עין אטלנטי, בבסיס הנתונים ARKive (באנגלית) גדול-עין אטלנטי, באתר האנציקלופדיה של החיים (באנגלית) גדול-עין אטלנטי, באתר FishBase (באנגלית) גדול-עין אטלנטי, באתר GBIF (באנגלית) גדול-עין אטלנטי באתר הרשימה האדומה של IUCN
יחסי לסוטו–סין

יחסי לסוטו–סין הם היחסים הדיפלומטיים שבין הרפובליקה העממית של סין לבין ממלכת לסוטו. היחסים בין שתי המדינות כוננו בשנת 1983, מדינאים לסוטים ביקרו בסין במהלך שנות ה-80 של המאה ה-20 פעמים רבות. המלך הלסוטי ביקר בסין בשנת 1985. יחסי החוץ נותקו בידי סין בשנת 1990 מאחר שלסוטו כוננה יחסים דיפלומטיים עם הרפובליקה הסינית, היחסים חזרו כאשר לסוטו ניתקה את היחסים עם טאיוואן בשנת 1994. משנת 2000 עד 2012, זוהו 33 פרויקטים סיניים לפיתוח שזוהו בתקשורת בלסוטו. סין מחזיקה בכל המניות של חברת הטלקום הלאומית לסוטו טלקום. והיא חידשה את בניין הפרלמנט הלסוטי במסרו. Lesotho, Ministry of Foreign Affairs of the People's Republic of China, accessed 20 April 2009, last updated 26 August 2003 Austin Strange, Bradley C. Parks, Michael J. Tierney, Andreas Fuchs, Axel Dreher, and Vijaya Ramachandran. 2013. Strange, Parks, Tierney, Fuchs, Dreher, and Ramachandran, China’s Development Finance to Africa: A Media-Based Approach to Data Collection.http://aiddatachina.org/projects/752 Strange, Parks, Tierney, Fuchs, Dreher, and Ramachandran, China’s Development Finance to Africa: A Media-Based Approach to Data Collection.http://aiddatachina.org/projects/1096
גדולי עין

גדולי עין (שם מדעי: Megalops) היא משפחה של דג גרם מסדרת הטרפוניים המצויה ברחבי האוקיינוסים והימים. בתוך המשפחה סוג אחד - גדול עין ובתוכו 2 מינים. דגים אלה הם קרובי משפחה רחוקים של הצלופחים. גדולי עין הם דגים טורפים היכולים להגיע לאורך 2.5 מטר ולמשקל 161 ק"ג. הם חיים באוקיינוס האטלנטי וגם באזור האינדו פסיפי בעומקים שונים. כמו כן הם חיים במים מליחים של שפכי נהרות ואף נכנסים לכמה נהרות בעת הצפתם. הם בעלי שלפוחית אוויר גדולה ויכולים לנשום אוויר. דגים אלה טורפים דגים קטנים כמו קיפוניים, ספרוסיים וסרדינים יותר וכן סרטנים ורכיכות. גדול-עין אינדו-פסיפי (Megalops cyprinoides) גדול-עין אטלנטי (Megalops atlanticus) מדיה וקבצים בנושא גדולי עין בוויקישיתוף גדולי עין, באתר ITIS (באנגלית) גדולי עין, באתר NCBI (באנגלית) גדולי עין, באתר האנציקלופדיה של החיים (באנגלית) גדולי עין, באתר GBIF (באנגלית) גדולי עין, באתר אנציקלופדיה בריטניקה (באנגלית)
ויקיפדיה הצ'ובשית

ויקיפדיה הצ'ובשית (בצ'ובשית: Чăваш Википедийĕ) היא מהדורת ויקיפדיה בשפה הצ'ובשית, היא נוסדה ב-22 בנובמבר 2004 ונכון ל-22 בספטמבר 2024 היא מונה 56,528 ערכים ו-45 עורכים פעילים. היא מדורגת במקום ה-99 בין כלל הוויקיפדיות. מדד העומק שלה הוא 7, כאשר לשם השוואה מדד העומק של ויקיפדיה האנגלית הוא 1270 ומדד העומק של ויקיפדיה העברית הוא 270. ויקיפדיה הצ'ובשית נוסדה ב-22 בנובמבר 2004. ג'ימי ויילס הזכיר אותה במצגת בוועידת ויקימניה של שנת 2009 כדוגמה לוויקיפדיה בשפה שעתידה להיעלם. בוויקיפדיה הצ'ובשית, סוגיות במחלוקת נפתרות על ידי ועדת בוררות, שבין היתר מטפלת בסכסוכים בנושאי תוכן, חוסמת משתמשים מעריכה ואוסרת על משתמשים לערוך בערכים מסוימים. מפעילי המערכת (כיום 2) נבחרים בהצבעה; מפעילי המערכת שהפכו לבלתי פעילים (כלומר לא השתמשו בהרשאותיהם דוגמת מחיקת דפים או חסימת משתמשים לפחות 25 פעמים ב-6 חודשים) עלולים לאבד את הרשאותיהם באמצעות החלטת ועדת הבוררות. 16 בדצמבר 2004 - נוצר הדף הראשי. 9 במרץ 2006 - נכתב הערך ה-2,000. 22 באוגוסט 2006 - נכתב הערך ה-4,000. 22 בנובמבר 2006 - נכתב הערך ה-4,500. ינואר 2007 - נכתב הערך ה-5,000. ספטמבר 2007 - נכתב הערך ה-6,000. ינואר 2008 - נכתב הערך ה-7,000. 17 ביולי 2008 - נכתב הערך ה-8,000. 6 באפריל 2009 - נכתב הערך ה-10,000. 3 בדצמבר - 2013 - נכתב הערך ה-20,000. 1 באוגוסט 2014 - נכתב הערך ה-30,000. אפריל 2017 - נכתב הערך ה-40,000. מדיה וקבצים בנושא ויקיפדיה הצ'ובשית בוויקישיתוף אתר האינטרנט הרשמי של ויקיפדיה הצ'ובשית (בצ'ובשית) מעמד הוויקי (עמ' 28), ‏27-08-2009 (באנגלית) גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
אלסטיים

אלסטיים (שם מדעי: Alestidae; מכונים גם טטרות אפריקניות) היא משפחת דגים מסדרת החריתאים הנפוצים רק בנהרות ואגמים באפריקה שמדרום לסהרה. דגים אלה צבעוניים ובעלי סנפירים כסופים מעט, לרובם ראשים קטנים וסנפירים גדולים והם חיים בקרבה לקרקעית. המינים הגדולים הם טורפים בעלי גוף מוארך, לסת ארוכה ומלאת שיניים וזנבות גדולים. למינים הקטנים ראשים קטנים והם ניזונים מזחלים, שיריים ומפלנקטון. במשפחה זו מצויים הדגים הגדולים ביותר בסדרה, כשהגדול מכולם הוא דג טיגריס גולייתי שאורכו עד 1.5 מטר ומשקלו 50 ק"ג, אך רוב המינים קטנים יותר. חלק מהמינים הם דגי נוי מבוקשים. Alestes Alestopetersius סוג ומין יחיד Arnoldichthys spilopterus Bathyaethiops Brachypetersius Brycinus Bryconaethiops סוג ומין יחיד Clupeocharax schoutedeni Duboisialestes Hemigrammopetersius דג טיגריס (Hydrocynus) - בו המין דג טיגריס גולייתי סוג ומין יחיד Ladigesia roloffi Lepidarchus adonis Micralestes Nannopetersius סוג ומין יחיד Petersius conserialis Phenacogrammus Rhabdalestes סוג ומין יחיד Tricuspidalestes caeruleus מדיה וקבצים בנושא אלסטיים בוויקישיתוף אלסטיים, באתר ITIS (באנגלית) אלסטיים, באתר NCBI (באנגלית) אלסטיים, באתר האנציקלופדיה של החיים (באנגלית) אלסטיים, באתר GBIF (באנגלית)
עונת 1971/1972 בסרייה א'

עונת 1971/1972 בסרייה א' הייתה העונה ה-70 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-3 באוקטובר 1971 והסתיימו ב-28 במאי 1972. בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו. מנטובה, אטאלנטה וקטנזארו היו הקבוצות שעלו מהליגה השנייה. יובנטוס זכתה באליפות בפעם ה-14 בתולדות המועדון. בסיום העונה לסרייה ב' ירדו מנטובה, קטנזארו ווארזה. במקום הקבוצות שירדו לסרייה א' העפילו טרננה, לאציו ופלרמו. רוברטו בונינסניה, שחקנה של אינטר, כבש 22 שערים וזכה בתואר מלך השערים. הייתה זו זכייתו השנייה ברציפות בתואר. מדיה וקבצים בנושא עונת 1971/1972 בסרייה א' בוויקישיתוף נתונים מאתר rsssf
ואשאש

ואשאש SC (בהונגרית: Vasas SC), הוא מועדון כדורגל הונגרי מהעיר בודפשט, המשחק בליגת המשנה ההונגרית. המועדון נוסד ב-16 במרץ 1911 על ידי חברי האיגוד ההונגרי של פועלי הברזל כ"מועדון הספורט של עובדי הברזל והפלדה". רוב המתקנים של המועדון ממוקמים ברובע ה-13 שבצפון העיר. צבעי המועדון הם אדום וכחול. לזכותו של המועדון שש אליפויות וארבעה גביעים. הישגי השיא של המועדון בזירה האירופית הם העפלה לשלב חצי גמר גביע אירופה לאלופות בעונת 1957/1958 ורבע גמר בעונת 1967/1968. בשנים 2016 ו-2017 במשך שנתיים שיחקה בלגיה העליונה, וחזרה לחזרה לליגת משנה. ליגת העל ההונגרית: 6 1957/1958, 1960/1961, 1961/1962, 1965/1966, 1966/1967, 1976/1977 הגביע ההונגרי: 4 1954/1955, 1972/1973, 1980/1981, 1985/1986 גביע מיטרופה: 6 1955/1956, 1956/1957, 1961/1962, 1964/1965, 1969/1970, 1982/1983 מדיה וקבצים בנושא ואשאש בוויקישיתוף אתר האינטרנט הרשמי של ואשאש ואשאש, ברשת החברתית אינסטגרם פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu ערך זה הוא קצרמר בנושא מועדוני כדורגל ובנושא הונגריה. אתם מוזמנים לתרום לוויקיפדיה ולהרחיב אותו.
יחסי ארגנטינה–שווייץ

יחסי ארגנטינה–שווייץ הם היחסים הדיפלומטיים שבין הרפובליקה הארגנטינאית לבין הקונפדרציה השווייצרית. היחסים בין שתי המדינות כוננו בשנת 1834 עם פתיחת השגרירות הארגנטינאית בברן, שווייץ פתחה שגרירות בבואנוס איירס בשנת 1891. במהלך שליטת הנאציזם בגרמניה הגיעה קבוצה קטנה משווייץ לארגנטינה כדי להפיץ שם את עקרונות הנאציזם. לאחר תבוסת גרמניה במלחמת העולם השנייה, גייסו אליהם הארגנטינאים מדענים גרמנים נאצים לתפקידים טכניים, הדבר נעשה בהשראת שווייץ שגם היא השמישה מדענים גרמנים לצרכיה שלה. הייצוא הארגנטינאי לשווייץ הייצוא השווייצרי לארגנטינה מדיה וקבצים בנושא יחסי ארגנטינה–שווייץ בוויקישיתוף רשימה של הסכמים בנושא יחסי ארגנטינה-שווייץ, באתר משרד החוץ של ארגנטינה (בספרדית) שגרירות ארגנטינה בברן השגרירות השווייצרית בבואנוס איירס Newton, Ronald. The ‘Nazi Menace’ in Argentina, 1931-1947. Stanford University Press. pp. 83, 85. ISBN 0-8047-1929-2. Newton, p. 376
יחסי איראן–תאילנד

יחסי איראן–תאילנד (בפרסית: روابط ایران و تایلند) הם היחסים הדו-צדדיים בין הרפובליקה האסלאמית של איראן ובין ממלכת תאילנד. לאיראן יש שגרירות בבנגקוק בשעה שלתאילנד יש שגרירות בטהראן. בעקבות הסרת הסנקציות ב-2016 כתוצאה מהסכם המעצמות על תוכנית הגרעין האיראנית, איראן ותאילנד שומרות על יחסים כלכליים קרובים. היחסים בין שתי המדינות נוסדו בעת ביקוריהן של משלחות מדיניות פרסיות לסיאם. העדות המוקדמת ביותר למשלחת כזו היא משנת 1685. בעקבות מותו של ראמה התשיעי, מלך תאילנד ב-13 באוקטובר 2016, שלח נשיא איראן חסן רוחאני תנחומים לעם התאילנדי ולראש ממשלת תאילנד פריות צ'אן-אוצ'ה במכתב. במכתב שנשלח נכתב בין היתר:"הרפובליקה האסלאמית של איראן שותפה של ממלכת תאילנד תמיד, ומקווה להרחיב את היחסים בין שתי המדינות בכל התחומים". תאי איירווייז הודיעה ביוני 2016 כי היא תקים קו טיסות חדש בין נמל התעופה סוברנבהומי, בנגקוק לבין נמל התעופה חומייני, טהראן. הודעה זו הגיעה לאחר שחברת אייר אסיה X הודיעה על קו זהה. הקו בין שתי המדינות הושק ב-1 באוקטובר 2016. ב-8 באוקטובר 2016 הגיע נשיא איראן, חסן רוחאני לבנגקוק לוועידת פסגה לשיתוף פעולה. הנשיא רוחאני נפגש עם ראש ממשלת תאילנד פריות צ'אן אוצ'ה, ודן עמו בשיתוף הפעולה הכלכלי בין שתי המדינות. איראן מעוניינת בייבוא האורז התאילנדי בהקדם האפשרי, ואילו מטרת תאילנד היא לייצא לאיראן לפחות 700,000 טון אורז לאיראן מדי שנה. בתמורה, תאילנד תתחיל לייבא נפט גולמי וגז טבעי מאיראן ורוצה להשקיע בעסקי אנרגיה, הכוללים בין היתר אנרגיה חלופית. על פי משרד החוץ התאילנדי, שווי המסחר בין איראן תאילנד נע סביב 794.46 מיליון דולר.. תאילנד הפכה ליעד פופולרי עבור תיירים רפואיים איראניים. עם זאת, בשל מקרים רבים של הברחות מתאמפטמין, האיראנים המגיעים לתאילנד נמצאים תחת חשד משטרתי. יחסי איראן–ישראל יחסי ישראל–תאילנד שגרירות איראן בבנגקוק, תאילנד החל מאוקטובר 2016 שגרירות תאילנד בטהראן רשימת שגרירי תאילנד בטהראן בעבר "איראן יוצרת קשר הדוק יותר עם תאילנד לאחר הסכם המעצמות", באתר Iran Daily, ‏24-01-2016 "נשיא איראן שולח תנחומים לתאילנד על מותו של מלך תאילנד, ‏15-10-2016 איומוטו, קנטארו, "חברות תעופה תאילנדיות פותחות קווים לאיראן ורוסיה", באתר Nikkei Asian Peview, ‏16-06-2016 איומוטו, קנטארו, "אייר אסיה תאי מוסיפה קו לאיראן, דרך עומאן", באתר Nikkei Asian Peview, ‏18-05-2016 (ארכיון) "תאי איירווייז משיקה את קו בנגקוק - טהראן", באתר בנגקוק פוסט, ‏01-10-2016 "תאילנד ואיראן משיבות את קשרי המסחר", באתר Vietnam, ‏11-10-2016 "איראן ותאילנד פותחות 'דף חדש' ביחסים ביניהן", באתר Presstv, ‏09-10-2016 "האיראנים הנחשבים לסוחרי סמים אפשריים", באתר בנגקוק טיימס, ‏13-12-2010
סינגולריות כבידתית עירומה

סינגולריות כבידתית עירומה היא תופעה תאורטית בתורת היחסות הכללית שטרם זכתה לאישוש תצפיתי. סינגולריות עירומה היא נקודה סינגולרית במרחב-זמן שאינה חור שחור, אך חולקת עמו התכונה המשותפת לפיה צפיפות החומר בה "אינסופית". סינגולריות עירומה נבדלת מחור שחור בהיותה ניתנת לתצפית מחוץ לאופק האירועים ובכך מעלה קשיים יסודיים בניסוחה של תורת היחסות הכללית ובתורות כבידה שונות. את התופעה תיאר ראשון אלברט איינשטיין אך קודם להגדרתה, מדענים רבים היו שותפים בהשערת קיומה בהם רוג'ר פנרוז, ג'ון פרסקיל, קיפ תורן, סוברהמניאן צ'נדראסקאר, קרל שוורצשילד מי שהניח את התיאור הסדור לתופעה היה סטיבן הוקינג[דרוש מקור]. בקוסמולוגיה מודל המפץ הגדול של היקום מכיל נקודה סינגולרית, ניתן להגדירה כסינגולריות עירומה, אך לא בהכרח. הגרסה החלשה של השערת הצנזורה הקוסמית טוענת כי כל נקודה סינגולרית מוסתרת מרחוק על ידי אופק אירועים, ולכן לא תיתכן נקודת סינגולריות עירומה. בשנות ה־90 של המאה ה־20 בוצעו סימולציות מחשב בהן הותאמו התנאים כך שתוצג סינגולריות עירומה, הסימולציות דרשו תנאי התחלה מפורטים מאוד של מיקום ותנועת החלקיקים, במצב ההתחלתי. שינוי במיקומו של חלקיק בודד בתנאי ההתחלה של הסימולציה גרם להיווצרותו של אופק אירועים, כלומר היווצרות חור שחור, או לאי-היווצרות של סינגולריות כלל. המשוואות מדגימות כאוטיות, אי-ליניאריות וייתכן וניתן להיעזר במודלים מתחומים קרובים בבכאוס כמו מחקר בפלזמה. הגרסה החזקה של השערת הצנזורה הקוסמית מרחיקה לכת וטוענת שקיומה של סינגולריות כלשהי מלבד סינגולריות התחלתית (המפץ הגדול) או סופית (הקריסה הגדולה) לא תיתכן במסגרת של תורת היחסות הכללית בלבד. על־כן, פיזיקאים רבים גורסים שקרוב לנקודות הסינגולריות, תורת היחסות הכללית חדלה מלתת תיאור מספק של אופן פעולת שדה הכבידה. מאמצים בתחום הפיזיקה התאורטית נעשים מזה עשרות שנים על ניסוחה של תאוריית כבידה קוונטית שתתגבר על הפערים המהותיים בין תורת היחסות הכללית ובין מכניקת הקוונטים ותספק תיאור כללי יותר שיכלול גם את קיומן של נקודות סינגולרית שנצפו כמו חורים שחורים. נכון ל-2018 לא נמצאו אישושים ניסויים או תצפיתיים לאף תאוריה של כבידה קוונטית. מסע בזמן קיצור תולדות הזמן מאת סטיבן הוקינג שלוש הדקות הראשונות(אנ') מאת סטיבן ווינברג
צסק"א מוסקבה (כדורגל נשים)

צסק"א מוסקבה (ברוסית: Женский Футбольный Клуб ЦCКА) היא קבוצת כדורגל נשים רוסית מהעיר מוסקבה, רוסיה, המהווה חלק מאגודת צסק"א ומתמודדת באליפות רוסיה בכדורגל נשים. הקבוצה מארחת את משחקי הבית שלה באצטדיון חימקי החדשה בעיר חימקי. הקבוצה הוקמה לראשונה בשנת 1990 ושיחקה באליפות הרוסית בשנים 1992-1993, כשהישג השיא שלה היה מקום 9 באליפות ובסוף אותה עונה הקבוצה פורקה בהיעדר מימון. הקבוצה הוקמה מחדש רק כעבור 20 שנה, בשנת 2013, תחת השם "ויקטוריה". בשנת 2016 הפכה למועדון הכדורגל נשים צסק"א מוסקבה ושנה לאחר מכן זכתה בתואר הלאומי הראשון שלה, עם זכייתה בגביע המדינה לנשים בשנת 2017. בשנת 2019 זכתה באליפות רוסיה לראשונה ובעונת 2020/2021 השתתפה לראשונה בליגת האלופות לנשים, החל משלב המוקדמות הראשון מול קבוצת הנשים של מועדון פלורה האסטוני עליה גברה בתוצאה 2:0 והעפילה לסיבוב המוקדמות השני מול סנקט פלטן האוסטרית, אך הודחה בשלב 32 האחרונות של הטורניר כשהפסידה 1:0 לקבוצה האוסטרית. בנובמבר 2020 זכתה באליפות השנייה שלה, מחזור אחד לסיום העונה. מאז 2016 צסק"א אירחה את משחקיה באצטדיון חימקי החדשה, בחימקי המכיל 3,066 מושבים. בעונת 2020 החלה לארח בארנה צסק"א (VEB ארנה) המכיל 30,000 מושבים. מחלקת הנוער של הקבוצה זכתה באליפות עונת הבכורה של ליגת הנערות בכדורגל בשנת 2021. היא שבה וזכתה באליפות גם בעונת 2023. אליפות רוסיה זכייה (2): 2019, 2020 סגנות (1): 2023 הגביע הרוסי זכייה (3): 2017, 2022, 2023 הסופר קאפ הרוסי בכדורגל נשים זכייה (1): 2024 סגנות (3): 2021, 2022, 2023 אתר האינטרנט הרשמי של צסק"א מוסקבה צסק"א מוסקבה, ברשת החברתית פייסבוק צסק"א מוסקבה, ביישום טלגרם צסק"א מוסקבה, ברשת החברתית אינסטגרם צסק"א מוסקבה, ברשת החברתית VK צסק"א מוסקבה, סרטונים בערוץ היוטיוב פרופיל, באתר Soccerway פרופיל, באתר WorldFootball.net